CELEX: 32022R0150
Language: et
Date: 2021-11-17 00:00:00
Title: Komisjoni delegeeritud määrus (EL) 2022/150, 17. november 2021, millega muudetakse nõukogu määrust (EÜ) nr 32/2000 tariifikvoodi 09.0006 alusel imporditava heeringakoguse osas

4.2.2022   
               
               
                  ET
               
               
                  Euroopa Liidu Teataja
               
               
                  L 25/9
               
            
         KOMISJONI DELEGEERITUD MÄÄRUS (EL) 2022/150,
         17. november 2021,
         millega muudetakse nõukogu määrust (EÜ) nr 32/2000 tariifikvoodi 09.0006 alusel imporditava heeringakoguse osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 17. detsembri 1999. aasta määrust (EÜ) nr 32/2000, millega avatakse GATTiga seotud ühenduse tariifikvoodid ja teatavad muud ühenduse tariifikvoodid, sätestatakse nende haldamine, kehtestatakse üksikasjalikud sätted nende kvootide muutmiseks või kohandamiseks ning tunnistatakse kehtetuks nõukogu määrus (EÜ) nr 1808/95, (1) eriti selle artiklit 10a,
         ning arvestades järgmist:
         
                     (1)
                  
                  
                     Euroopa Liidu ja Norra Kuningriigi vahelise 1994. aasta üldise tolli- ja kaubanduskokkuleppe (GATT) XXVIII artikli alusel sõlmitud kirjavahetuse vormis lepinguga, mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu ning mis on sõlmitud nõukogu otsusega (EL) 2021/803, (2) muudetakse imporditava heeringakoguse suhtes kehtestatud tariifikvooti. Leping jõustus 10. mail 2021.
                  
               
                     (2)
                  
                  
                     Seda muudatust tuleks kajastada määruses (EÜ) nr 32/2000.
                  
               
                     (3)
                  
                  
                     Määrust (EÜ) nr 32/2000 tuleks seepärast vastavalt muuta.
                  
               
                     (4)
                  
                  
                     Kuna kõnealust lepingut on vaja kiiresti rakendada, peaks käesolev määrus jõustuma selle Euroopa Liidu Teatajas avaldamise päeval. Kuna käesoleva määrusega tehtud muudatust kohaldatakse tariifikvoodi kehtivusperioodi suhtes, mis kestab selle jõustumise päeval, on vaja kehtestada üleminekusätted kõnealuseks ajavahemikuks,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 32/2000 muutmine
            Määruse (EÜ) nr 32/2000 I lisas asendatakse järjekorranumbriga 09.0006 rea veerus „Kvoodi maht“ esitatud „31 888 tonni“ mahuga „33 496 tonni“.
         
         
            Artikkel 2
            Üleminekusätted käimasolevaks tariifikvoodi kehtivusajaks
            
               1.   Käesoleva määruse jõustumise päeval poolelioleva tariifikvoodi kehtivusaja lõpuni saadaolev kvoodimaht on käesoleva määrusega muudetud kvoodimahu ja enne käesoleva määruse jõustumise kuupäeva juba eraldatud kvoodimahu vahe.
            
            
               2.   Kui käesoleva määruse jõustumisel oli 3. veebruaril 2022 kohaldatav kvoot ammendatud, eraldatakse ettevõtjatele uus saadaolev kvoodimaht vabasse ringlusse lubamise tollideklaratsioonide aktsepteerimise kuupäevade kronoloogilise järjekorra alusel. Ettevõtjatele, kes enne käesoleva määruse jõustumist importisid oma kaupu kvoodiväliselt, hüvitatakse juba tasutud tollimaksu vahe ulatuses, mida tariifikvoodi järelejäänud osa võimaldab.
            
         
         
            Artikkel 3
            Jõustumine
            Käesolev määrus jõustub Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. november 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  EÜT L 5, 8.1.2000, lk 1.
         
            (2)  Nõukogu 10. mai 2021. aasta otsus (EL) 2021/803 kirjavahetuse vormis lepingu (mis on sõlmitud Euroopa Liidu ja Norra Kuningriigi vahel üldise tolli- ja kaubanduskokkuleppe (GATT) 1994 XXVIII artikli kohaselt ning milles käsitletakse kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu) liidu nimel sõlmimise kohta (ELT L 181, 21.5.2021, lk 1).